als_Latn dik_Latn sag_Latn
(E plotësuar) - I nominuari për kryeministër të Kosovës, Albin Kurti në një takim me qytetarët e Kodrës së Trimave në Prishtinë, tha se vetëm me Vetëvendosjen në qeveri, do të ketë transparencë e llogaridhënie dhe jo nepotizëm e kriminalitet. Ndërsa tha se populli duhet ta ndryshojë këtë udhëheqje, pasi që vendit i nevojitet ligj, rregull e drejtësi.
Kurti tha se koalicionet që janë kundër VV-së, janë si mallra që shiten dhe blihen, e të cilave do t’u skadon afati më 11 qershor.
Kurti: Koalicionet që janë kundër neve u skadon afati më 11 qershor
Dy koalicionet që garojnë kundër neve, jo për Kosovën, janë koalicione si mallra që shiten e blihen. Duan dhe Kosovën ta shesim edhe territorin dhe pasuritë publike dhe njerëzit. Mallrave të tyre dhe atyre si mall, u skadon afati më 11 qershor. Partitë e tjera janë bërë bashkë, për ta ndarë buxhetin kundër popullit. Lëvizja VV është për ta rritur buxhetin për qytetarët”, tha ai.
Kurti tha se dy të nominuarit e partive tjera për kryeministër, Ramush Haradinaj dhe Avdullah Hoti, premtojnë pa mbulesë, pasi që e dinë se nuk do të bëhen kryeministra dhe se askush s’do të kërkojë llogari për premtimet e tyre pa mbulesë.
Kurti: Premtojnë pa mbulesë se s’do të bëhen kryeministra
“Për dallim nga dy kandidatet e tjerë, ne të VV-së dhe unë si i nominuar për kryeministër, nuk premtojmë pa mbulesë dhe rrejshëm. Atyre askush nuk ua zë për të madhe. Sepse janë mësuar me ta. Ka edhe një arsye tjetër. Sepse e dinë se nuk do të bëhen kryeministra dhe askush s’do t’u kërkojë llogari për premtimet e tyre pa mbulesë“, tha ai.
Ndërsa kryetari i Komunës së Prishtinës, Shpend Ahmeti tha se kodra e Trimave nuk ka qenë kurrë bastion i asnjë subjekti politik, por ka qenë bastion i trimave të Prishtinës. Ndërsa tha se është koha që të përmbytet sistemi i tanishëm politik dhe të vie në qeverisja VV-ja në krye me Albin Kurtin, pasi që është koha që PDK të shkojë aty ku e ka vendin, në opozitë.
Ahmeti: Kodra e Trimave është bastion i trimave të Prishtinës
“Kohë e mirë po na mban sot. Kohë të mira po vijnë për Kosovën. Kohë e mirë po vjen dhe për Kodrën e Trimave. E pyeta Albinin edhe sa kanë mbetur te fitorja. Ky tha edhe 60 orë e gjysmë deri tek fitorja e VV-së. Kodra e Trimave nuk është dhe s’ka qenë bastion i asnjë subjekti politik. Kodra e Trimave është bastion i trimave të Prishtinës. Ne i kemi provuar të gjitha partitë politike, koalicionet. Edhe pse vinin në këtë lagje dhe u thonin se kurrë s’do të bëjnë koalicion me PDK-në. Ata persona na e lan peshqesh Hashim Thaçin president dhe na lan peshqesh Kadri Veselin kryeparlamentar. Këtë nuk ia kanë pasur borxh Prishtina, e as Kodra e Trimave. Nëse vijnë dhe ua kërkojnë votën, duke thënë se s’do të hyjnë në koalicion me PDK-në, mos u besoni. Koha është që PDK të shkojë në opozitë, aty ku e ka vendin në 4 vitet e ardhshme”, tha ai.
E kandidatja për deputete nga VV Albulena Haxhiu tha se VV-ja është e ardhmja e Republikës, dhe se kjo e ardhme do të fillojë më 11 qershor. Me qeverisjen e VV-së, Haxhiu tha se do të ketë ç’kapje të sistemit të drejtësisë, do të luftohet korrupsioni dhe do të mbrohen punëtorët.
Haxhiu: I kemi thyer koalicionet e krimit dhe dorëzimit
“Prania juaj aq e madhe dëshmon, që koha e klanit Pronto dhe klanit të Mustafës, tashmë ka përfunduar. Dhe po ashtu që bastionet e këtyre koalicioneve të krimit dhe koalicioneve të dorëzimit, tashmë i keni thyer. Gjatë këtyre ditëve kemi qenë në secilën lagje, qytet dhe fshat. Vendosmëria dhe entuziazmi i qytetarëve, janë dëshmia më e mirë kundër të korruptuarve dhe tradhtarëve”, tha ajo.
VV mban tubim në Kodrën e Trimave, kërkohet mbështetje për ndryshimin e madh
Lëvizja VETËVENDOSJE! ka mbajtur tubim elektoral në lagjen "Kodra e Trimave" të Prishtinës. Në tubim të pranishëm ishin kandidati për kryeministër, Albin Kurti, kryetari i Prishtinës dhe kandidati për deputet, Shpend Ahmeti, kandidatja për deputete, Albulena Haxhiu, si dhe kandidatë të tjerë për deputetë.
Eman Rrahmani, njëri nga kandidatët për deputetë, tha se qeverisje e VV-së angazhohet që të rinjtë të jenë zë i fuqishëm i angazhimit politik. Si dhe u zotua se me qeverisjen e VV-së, do t’i rikthehet dinjiteti i duhur edhe mësimdhënies cilësore.
"Të dashur qytetar të Kodrës së Trimave jeni ju që ua futët frikën atyre që ju vijnë vetëm për fushata zgjedhore.
Prandaj edhe me 11 qershor dëshmoni duke votuar ndryshimin, numrin 35 dhe Albin Kurtin kryeministër", tha në këtë tubim Rrahmani.
Pas tij, fjalën e ka marrë kandidatja për deputete, Albulena Haxhiu, e cila tha se ka takuar gjatë fushatë gra e vajza që nuk pranojnë nënshtrimin.
"Zhgënjimi në këto koalicione është shumë i madh, por te të gjithë kam parë shpresë, shpresë se ndryshimi i madh do të ndodhë me VETËVENDOSJE!. Zhvillimi, prodhimi, mirëqenia, barazia, drejtësia e ka veç një numër, numrin 35", tha Haxhiu gjatë këtij tubimi.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn